Positano vald

Positano vald on vald  Itaalias Campanias Salerno provintsis Amalfi rannikul. 

Linn asub mäe jalamil ning seal on väga palju treppe, mistõttu kutsutakse seda ka jalakäiate linnaks.

Turismi tõttu on linn kasvanud väikesest kalurikülast rahvusvaheliseks sihtkohaks. Lisaks randadele, nõlvadele ja ajaloolistele paikadele on Positanos ka rõivapoed ja restoranid. Üle kaljuäärse linna kasvavad silmapaistvalt looduslikud sidruni-, apelsini- ja oliivisalud. Vilju müüakse sageli linna turgudel.

 Kliima 
pisi| Positano
Positano ilm on väga iseloomulik Vahemerele: talved on väga soojad ja minimaalsed temperatuurid ei lange peaaegu kunagi alla 6 °C. Samas on suved pikad, soojad ja päikselised ning sageli puhuvad värskendavad meretuuled. Mahedate temperatuuride ja ilusa maastiku tõttu on Positano olnud puhkekeskus Rooma impeeriumi ajast saadik. Linnas on palju treppe, mis küla tipust ühinevad oruga. Peamised rannad on Spiaggia Grande, Fornillo, La Porta, Fiumicello, Arienzo, San Pietro, Laurito ja Remmese.

pisi| Positano rand

 Vaatamisväärsused 
alt=|pisi| Santa Maria Assunta kirik

 Santa Maria Assunta kirikul on majoolikaplaatidest kuppel ja kolmeteistkümnenda sajandi bütsantsi must Madonna ikoon.  Kohaliku legendi järgi varastati ikoon Bütsantsist ja piraadid toimetasid selle üle Vahemere. Positano juures asuvates vetes oli puhunud torm ja hirmunud meremehed kuulsid häält, mis ütles: "Posa, posa!" (tõlkes Pane maha! Pane maha!). Ikoon laaditi maha, viidi kalurikülla ning torm vaibus. 

 Marina Grande rand on linna tuntuim rand. Teised populaarsed rannad on Fornillo rand (Positano suuruselt teine rand) Simply Amalfi Coast, Fornillo Beach, accessed 27 August 2022 ja Arienzo rand .

 MAR Museo Archeologico Romano Positano (Rooma Impeeriumiaegne  arheoloogiamuuseum). Tegemist on 18. juulil 2018. aastal avatud muuseumilaadse arheoloogilise paigaga. MAR on maa-alune kompleks. Impeeriumi ajast pärit freskodega toa seinad on ainus näide seinamaalingutest Amalfi rannikul asuvates Rooma villades. Kavas on täiendavad arheoloogilised uuringud. Täpsem info leitav :https://travelamalficoast.travelmar.it/en/mar-positano-the-roman-villa.

 Kultuur 
pisi| Panoraamvaade Positanole
Positano on olnud mitmes filmis, sealhulgas filmides "Ainult sina" (1994) ja "Under the Toscan Sun" (2003), samuti filmis "Kath &amp; Kimderella" (2012). Iga aasta korraldatakse Positanos Cartoons on the Bay Festivali, kus antakse üle Pulcinella auhindu animatsioonis.  

Alates 1967. aasta juulist kuni 1970. aastateni oli Positano koduks laulja-laulukirjutajale Shawn Phillipsile. Positano oli koht, kus ta kirjutas enamiku enda tuntumatest teostest. Mick Jagger ja Keith Richards The Rolling Stonesist kirjutasid Positanos puhkusel olles  loo " Midnight Rambler ". 

Saksa pianist Wilhelm Kempff tegi Positanost oma suvepuhkuse paiga. Ta andis seal Beethoveni klaverisonaatide ja kontsertide suvekursuseid. 

Tänapäeval on turism vaieldamatult Positanos peamine. Positano on väga populaarne ka Limoncello ja L'Albertissimo poolest, mis on alkohoolne jook, mida võib leida ainult peasadama väikestest müügikohtadest. 

 Haridus 
Positanos on lasteaed, algkool ja keskkool. 

Kategooria:Campania vallad